Public procurement notice: Contract Notice
Published: 2020-04-08
Buyer: DSB
Country: DK
Contract type: Works
Procedure: Negotiated procedure
CPV classification: 45000000: Construction work | 45210000: Building construction work | 45213000: Construction work for commercial buildings | 45220000 | 45230000
Estimated value: 2000000000 DKK
Submission deadline: 2020-05-07
Award criteria: The most economic tender
EU fund: ESF

Technical requirements: Den samlede opgave består i færdigprojektering og opførelse af 3 værkstedsfaciliteter samt tilknyttede baneanlæg samt nedrivning af eksisterende værksted i Fredericia (FA-N). Værkstederne er beliggende i hhv. Fredericia (FA), København (GB) og Aarhus (AR-L). Værkstederne skal betjene de nye tog, som DSB er i proces med at udbyde og indkøbe. Værkstederne skal rumme reparations- og vedligeholdelsesfaciliteter til brug for de nye tog samt kontor, komponentværksted, hjulafdrejning, klargøringsfaciliteter mv. Opgaven omfatter endvidere udførelse af anlæg af spor i værkstederne, opstillingsspor og handoverzone.
DSB udbyder i totalentreprise med forudgående samarbejdsfase udførelsen af 3 værkstedsbygninger med tilhørende baneanlæg beliggende i Fredericia (FA), København (GB) og Aarhus (AR-L) samt nedrivning af den eksisterende værkstedsbygning i Fredericia. Opgaven omfatter opførelse af værkstedsbygninger til brug for reparations- og vedligeholdelse af nye tog samt udførelse af anlæg af spor i værkstedet, opstillingsspor mv.
DSB har i juli 2019 indgået kontrakt med Rambøll om projektering af værkstederne. Rambøll´s ydelser er beskrevet i udbudsmaterialet, hvortil der henvises. For at sikre de tidsmæssige og økonomiske rammer for projektet, ønsker DSB at inddrage en totalentreprenør tidlig i projektet, forventeligt i projektforslagsfasen, for at få totalentreprenørens sparring og rådgivning i forbindelse med optimering af projekt, tid og økonomi for projektet.
Samarbejdsfasen forløber forventeligt henover projektforslag samt myndighedsprojekt og frem til tidspunktet for modtagelse af byggetilladelse. Samarbejdsaftalen regulerer parternes samarbejde i Fase 1, herunder bl.a. ydelser med relation til økonomi, tid, bygbarhed, evaluering af samarbejdet m.v. Det er DSB´s klare forventning, at samarbejdet mellem DSB og totalentreprenøren bidrager positivt til projekterne og at samarbejdet mellem parterne har karakter af åbenhed, gennemsigtighed og respekt for de faglige kompetencer på alle sider af bordet. Ved afslutningen af samarbejdsfasen overgår projektet til en almindelig totalentreprise, og der indgås en totalentreprisekontrakt om udførelse af opgaven.
Overgangen til totalentreprise er i øvrigt betinget af DSB´s godkendelse af projekt, tid og økonomi for det videreforløb af projektet. Der henvises i øvrigt til udbudsmaterialet for en nærmere beskrivelse af indholdet af faserne.
Totalentreprisekontrakterne indgås i takt med at der modtages byggetilladelse på de enkelte projekter. Totalentreprisekontrakten for nedrivning af FA-N indgås som den første af kontrakterne. Herefter indgås totalentreprisekontrakten for FA og dernæst GB og til sidst AR-L.
Udbuddet af det samlede projekt sker på grundlag af Rambøll udarbejdede Design Specification (Byggeprogram med bilag). Parallelt med udbuddet arbejder Rambøll videre med dispositionsforslag for alle 3 værksteder. På tidspunktet for indgåelse af samarbejdsaftalen vil der forventeligt foreligge et færdigt dispositionsforslag for de 3 værksteder.
DSB tager forbehold for at et eller flere af projekterne tages ud under udbudsprocessen, ligesom der tages forbehold for tilpasninger i omfanget af projekterne.
Ved udvælgelsen blandt de egnede ansøgere vil bygherre udvælge de 3 ansøgere, som i lyset af den udbudte opgave vurderes at have fremsendt de mest relevante referencer.
Vurderingen af ansøgers referencer vil ske ud fra en samlet vurdering af de af ansøgeren fremsendte referencer, jf. pkt. III.1.3).
Ved ”relevante referencer” forstås projekter af en betydelig økonomisk størrelse og som har en kompleksitet og indeholder hovedydelser svarende til det udbudte projekt, jf. udbudsbekendtgørelsens punkt II.1.4) samt punkt II.2.4). Ved vurderingen af relevansen af referencerne vil der blive lagt særlig positiv vægt på udførelse af værksted/bygning med baneanlæg, som dokumenterer ansøgers erfaringer med udførelse af opgaver, hvor der er interaktion mellem bygning og banearbejder (f.eks. anlæg af spor i værksted), anlæg af spor, opstillingspor, banetekniske opgaver m.v. Derudover lægges der vægt på udførelse af tilsvarende eller lignende byggetekniskeopgaver, herunder værksteder, lagerhaller, produktionshaller m.v.
Der lægges endvidere positiv vægt på ansøgers erfaringer med projekter, hvor ansøger har været inddraget tidligt (f.eks. i forbindelse med projektforslaget).
Ad II.2.7) Tidsplanen indgår som en del af forhandlingsmøderne, herunder drøftelse af de optimale udførelsesperioder for værkstederne samt takten i udførelsen af de enkelte værksteder, sanktionsbærende mellemterminer. Variationer i forhold til den af udbudsmaterialet omfattede hovedtidsplan kan derfor forekomme i forbindelse med udsendelse af endeligt udbudsmateriale (BAFO).
Oplysninger om ansøgers økonomiske og finansielle kapacitet skal angives ved udfyldelse af ESPD, del IV, afsnit B. Ansøger skal vedlægge udfyldt ESPD-dokument for de virksomheder, som ansøger ønsker at basere sin økonomiske og finansielle formåen på, jf. nærmere herom i ESPD-dokumentets del II.C, ligesom der skal afleveres ESPD fra alle deltagende virksomheder i en eventuel sammenslutning. Det skal ikke i ansøgningen eller i ESPD'et oplyses, hvorvidt og i hvilket omfang ansøgeren påtænker at anvende underentreprenører til udførelse af dele af opgaverne omfattet af kontrakten, medmindre ansøgeren ønsker at basere sin økonomiske og finansielle formåen på underentreprenørernes kapacitet. Virksomheder, som ansøger støtter sig til i forhold til opfyldelse af den økonomiske/finansielle formåen skal medunderskrive kontrakten.
1) Krav 1. Gennemsnittet af ansøgers årlige omsætning indenfor de seneste 3 disponible regnskabsår skal være minimum 500 mio. DKK eller mere.


Award value: 2000000000